CELEX: 62017TN0453
Language: sl
Date: 2017-07-20 00:00:00
Title: Zadeva T-453/17: Tožba, vložena 20. julija 2017 – TV/Svet

16.10.2017   
            
            
               SL
            
            
               Uradni list Evropske unije
            
            
               C 347/29
            
         Tožba, vložena 20. julija 2017 – TV/Svet
   (Zadeva T-453/17)
   (2017/C 347/38)
   Jezik postopka: francoščina
   
      Stranki
   
   
      Tožeča stranka: TV (zastopnika: L. Levi in A. Blot, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je tožba dopustna in utemeljena;
            
         posledično
   
               —
            
            
               razglasi ničnost odločbe z dne 19. avgusta 2016 o odpovedi pogodbe o zaposlitvi tožeče stranke po poteku poskusne dobe, tj. 1. septembra 2016;
            
         
               —
            
            
               razglasi ničnost odločbe organa za imenovanja z dne 11. aprila 2017 o zavrnitvi pritožbe tožeče stranke z dne 4. novembra 2016;
            
         
               —
            
            
               tožeči stranki prisodi odškodnino v višini 20.000 EUR za nastalo nepremoženjsko škodo;
            
         
               —
            
            
               toženi stranki naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
               1.
            
            
               Prvi tožbeni razlog: kršitev obveznosti obrazložitve.
            
         
               2.
            
            
               Drugi tožbeni razlog: nezakonitost izpodbijane odločbe v delu, v katerem je v njej potrjena ugotovitev iz mnenja odbora za poročila (CORAP), ki je z lastno presojo nadomestil presojo ocenjevalcev.
            
         
               3.
            
            
               Tretji tožbeni razlog: očitno napačno ugotovljeno dejansko stanje in očitno napačna uporaba prava v obrazložitvi, na kateri temelji poroilo o poskusni dobi.
            
         
               4.
            
            
               Četrti tožbeni razlog: neobstoj normalnih pogojev za opravljanje poskusnega dela.
            
         
               5.
            
            
               Peti tožbeni razlog: kršitev dolžnosti skrbnega ravnanja in načela dobrega upravljanja.
            
         Tožeča stranka poleg tega meni, da nezakonitosti, ki so navedene v okviru razlogov za ničnost, pomenijo številne napake na strani tožene stranke. Zato zahteva tudi povračilo nepremoženjske škode, ki naj bi nastala zaradi izpodbijanih odločb.